CELEX: 62011TN0277
Language: hu
Date: 2011-05-30 00:00:00
Title: T-277/11. sz. ügy: 2011. május 30-án benyújtott kereset — Hotel Reservation Service Robert Ragge kontra OHIM — Promotora Imperial (iHotel)

13.8.2011   
            
            
               HU
            
            
               Az Európai Unió Hivatalos Lapja
            
            
               C 238/19
            
         2011. május 30-án benyújtott kereset — Hotel Reservation Service Robert Ragge kontra OHIM — Promotora Imperial (iHotel)
   (T-277/11. sz. ügy)
   2011/C 238/35
   A keresetlevél nyelve: német
   
      Felek
   
   
      Felperes: Hotel Reservation Service Robert Ragge GmbH (Köln, Németország) (képviselő: M. Koch ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Promotora Imperial, SA (Pozuelo de Alarcón, Spanyolország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               változtassa meg a Belső Piaci Harmonizációs Hivatal (védjegyek és formatervezési minták) első fellebbezési tanácsának az R 832/2010-1. sz. ügyben 2011. február 24-én hozott határozatát oly módon, hogy adjon helyt az alapkérelemnek, és a B 1458571.sz. felszólalást helyezze hatályon kívül; kötelezze a felszólalót a felszólalási eljárásban és a fellebbezési eljárásban felmerült költségek viselésére; ezt meghaladó részében tartsa hatályban a határozatot;
            
         
               —
            
            
               a Belső Piaci Harmonizációs Hivatalt mint alperest kötelezze az eljárás költségeinek viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: az „iHotel” szóvédjegy, a 35., 39., 41., 42. és 43. osztályba tartozó szolgáltatások vonatkozásában — 6912877. sz. védjegybejelentés.
   
      A felszólalási eljárásban hivatkozott védjegy vagy megjelölés jogosultja: Promotora Imperial, SA
   
      A hivatkozott védjegy vagy megjelölés: az „i-hotel” közösségi szóvédjegy, a 16., 41. és 43. osztályba tartozó áruk és szolgáltatások vonatkozásában
   
      A felszólalási osztály határozata: a felszólalási osztály a felszólalásnak részben helyt adott.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 207/2009/EK rendelet (1) 8. cikke (1) bekezdése b) pontjának megsértése, mivel az ütköző védjegyek között nem áll fenn az összetévesztés veszélye. A felperes szerint a fellebbezési tanács tévedett, amikor azt állapította meg, hogy az érintett áruk és szolgáltatások, valamint az ütköző védjegyek hasonlóak.
   
      (1)  A közösségi védjegyről szóló, 2009. február 26-i 207/2009/EK tanácsi rendelet (HL 2009. L 78., 1. o.).